211.107. Så mange minutter har seere af live-kameraet fra isbjørne-hulen set. Og det er bare de seneste syv dage. Live-streamen har nu kørt i tre måneder. Det er selvfølgelig de små, hvide isbjørnebamser, der trækker de mange seere til tv2nord.dk. Og der er altså seere langt ud over Nordjyllands grænser. Isbjørneinteresserede japanere, tyskere og italienere har kigget med. Først var der tre Natten til torsdag d. 5. december fødte hunnen Malik tre unger i sin hule i isbjørneanlægget. De nyfødte unger og deres mor har opholdt sig i en særlig indrettet fødehule siden fødslen. Den ene af isbjørneungerne klarede den desværre ikke. Den døde fredag d. 6. december, hvorefter Malik spiste den. I løbet af de seneste tre måneder er ungerne vokset og vokset, og nu har de bevæget sig ud i isbjørneanlægget anført af deres mor, Malik. Et hit på sociale medier Da isbjørneungerne onsdag valgte at komme ud fra hulen, sendte TV2 Nord direkte på Facebook og tv2nord.dk. Det var mere end 700 interesserede i at se direkte. På en video, hvor dyrepasser Frank Thomsen fodrede Malik med svinefedt, har over 500.000 kigget med: Og da ungerne stadig var helt nye, var brugerne også aktive på TV2 Nords Facebookside:

Opsummering:
TV2 Nord har de sidste tre måneder sendt direkte fra isbjørnehulen i Aalborg Zoo. Det har ikke kun været ekstremt populært blandt nordjyderne. En tredjedel af seerne er nemlig fra Japan.